2. ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ บริษัทจดทะเบียนจัดตั้งเมื่อวันที่ 6
ธันวาคม 2528 ทุนจดทะเบียนเริ่มแรก 10 ล้านบาท
ประกอบธุรกิจผลิตและจำหน่ายน้ำยางข้นและผลพลอยได้จากน้ำยาง เมื่อวันที่ 29 กรกฎาคม 2534
ได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
บริษัทมีการขยายการลงทุนอย่างต่อเนื่องในธุรกิจที่เกี่ยวกับยางพารา ในปี 2545
กลุ่มบริษัทมีบริษัทย่อย 13 บริษัท และบริษัทร่วม 3 บริษัท ตั้งแต่ปี 2541 เป็นต้นมา
กลุ่มบริษัทได้พัฒนาคุณภาพผลิตภัณฑ์ โดยทยอยปรับตัวเข้าสู่ระบบคุณภาพมาตรฐาน ISO 9002
และมีการพัฒนาขึ้นสู่มาตรฐาน ISO9001 ปี 2000 ซึ่งจนถึงปัจจุบันมี 5 บริษัทได้รับ ISO9001 ปี
2000 และอีก 3 บริษัทได้รับ ISO9002
ในด้านอำนาจการควบคุมบริษัทยังเป็นของกลุ่มผู้เริ่มก่อตั้งบริษัท
ซึ่งปัจจุบันดำรงตำแหน่งอยู่ในคณะกรรมการบริษัทและคณะกรรมการบริหาร

(2) ภาพรวมการประกอบธุรกิจของบริษัท บริษัทย่อย และบริษัทร่วม บริษัท บริษัทย่อยและบริษัทร่วม
แบ่งกลุ่มธุรกิจได้เป็น 6 กลุ่ม คือ กลุ่มน้ำยางข้น กลุ่มเส้นด้ายยางยืด กลุ่มถุงมือยาง กลุ่มบริการ
กลุ่มเทรดดิ้ง และกลุ่มสวนยางพารา รายชื่อบริษัทในแต่ละกลุ่ม และ
โครงสร้างการถือหุ้นของบริษัทใหญ่ มีดังนี้ ชื่อบริษัท (ที่ตั้งโรงงาน) สัดส่วนการถือหุ้น
กลุ่มน้ำยางข้น (ประกอบด้วยบริษัท บริษัทย่อย 8 บริษัท และบริษัทร่วม 1 บริษัท) 1.
บมจ.ไทยรับเบอร์ลาเท็คซ์คอร์ปอร์เรชั่นฯ (ชลบุรี) -

2. บจก.ไทยรับเบอร์แอนด์ลาเท๊คซ (ระยอง) 100% 3. บจก.คิววัน (ระยอง) 100% 4.
บจก.เอ็กซ์เซลรับเบอร์ (สงขลา) 100% 5. บจก.อเรียนท์สุราษฎร์รับเบอร์ลาเท็คซ์
(สุราษฎร์ธานี) 100% 6. บจก.ภูเก็ตลาเท็กซ์ (พังงา) 100%

7. บจก.ไทยเท็คซ์มินิ ลาเท็คซ์ แฟคตอรี่ (จันทบุรี) 100%

8. บจก.ไทยรับเบอร์ ลาเท็กซ์ ชุมพร (ชุมพร) 100%

9. บจก.ไทยรับเบอร์ ลาเท็กซ์ บึงกาฬ (หนองคาย) 30%

10. บจก.รีเวอร์เท็กซ์ (ประเทศไทย) (ชลบุรี-ผลิตน้ำยางข้นกึ่งสำเร็จรูป) 49.9%

(การผลิตของบริษัทร่วม คือ บจก.รีเวอร์เท็กซ์ (ประเทศไทย)
ไม่ถูกรวมในการผลิตของกลุ่มน้ำยางข้น)

กลุ่มเส้นด้ายยางยืด (ประกอบด้วยบริษัทย่อย 1 บริษัท)

1. บจก.เวิลด์เฟล็กซ์ (ระยอง) 86.7%

กลุ่มถุงมือยาง (ประกอบด้วยบริษัทย่อย 1 บริษัท และบริษัทร่วม 1 บริษัท)

1. บจก.ยูนิเวอร์แซลลาเท็คซ์โปรดัคส์ (ชลบุรี) 100%

2. บจก.รอสเนอร์ เม้าท์บี้ เมดิเทรด (สงขลา) 35%

กลุ่มบริการ (ประกอบด้วยบริษัทย่อย 1 บริษัท-จัดเก็บและส่งน้ำยางข้นไปต่างประเทศ) 1.
บจก.ไทยแทงค์อินสตอลเลชั่น (ภูเก็ต) 65.4%

กลุ่มเทรดดิ้ง (ประกอบด้วยบริษัทย่อย 2 บริษัท) 1. บจก.เวิลด์ไวด์ รีซอร์ซ เทรดดิ้ง
(กรุงเทพ) - นำเข้าและให้บริการชิปปิ้ง 100% 2. บจก.ไทยเท็กซ์ อาร์ซีพี เท็คโนโลยี่
(กรุงเทพ) - นำเข้า 45%

กลุ่มสวนยางพารา (ประกอบด้วยบริษัทร่วม 1 บริษัท-ปลูกสวนยางพารา)

1. บจก.สวนยางวังสมบูรณ์ (สระแก้ว) 48.4%

  นโยบายการแบ่งการดำเนินงานของบริษัทในกลุ่ม แบ่งเป็น 1.
  การดำเนินงานด้านการผลิตและจำหน่าย บริษัทในกลุ่มผลิตภัณฑ์จากยาง จะผลิตและ

จำหน่ายด้วยตนเองทั้งในประเทศและต่างประเทศ
ยกเว้นบริษัทในกลุ่มน้ำยางข้นจะจำหน่ายด้วยตนเองเฉพาะการจำหน่ายไปต่างประเทศ
แต่การจำหน่ายในประเทศจะผ่าน 2 บริษัท คือ บมจ.ไทยรับเบอร์ ลาเท็คซ์คอร์ปอร์เรชั่น
(ประเทศไทย) และ บจก.คิววัน ทั้งนี้ การผลิตของกลุ่มผลิตภัณฑ์จากยาง จะจัดซื้อ

วัตถุดิบน้ำยางข้นจากบริษัทในกลุ่มน้ำยางข้น

2. การดำเนินงานด้านการนำเข้า บจก.เวิลด์ไวด์ รีซอร์ซ เทรดดิ้ง เป็นผู้นำเข้าสารเคมี
และให้บริการชิปปิ้งแก่บริษัทในกลุ่ม และ บจก.ไทยเท็กซ์ อาร์ซีพี เท็คโนโลยี่ (กรุงเทพ)
เป็นผู้นำเข้าผลิตภัณฑ์เพิ่มปริมาณน้ำยางสด ชื่อ RRIMFLOW

  3. การดำเนินงานด้านการบริการเก็บรักษาและจัดส่งน้ำยางข้น บจก.ไทยแทงค์อิน

สตอลเลชั่น เป็นผู้ดำเนินการให้บริการสำหรับการส่งออกทางทะเลในภาคใต้ที่ท่าเรือภูเก็ต

(3) สัดส่วนรายได้ของกลุ่มธุรกิจ (หน่วย : ล้านบาท)

[]

(4) เป้าหมายธุรกิจ ภายในระยะเวลา 3 ปีข้างหน้า (ปี 2546-2548)
บริษัทมีวัตถุประสงค์และเป้าหมาย ดังนี้ 1. วัตถุประสงค์รักษาความเป็นผู้นำด้านการผลิต
โดยมีเป้าหมาย คือ อัตราการใช้กำลังการผลิตน้ำยางข้นที่ระดับร้อยละ 75 หรือ 160,000 ตันต่อปี
ซึ่งจะช่วยลดต้นทุนคงที่ต่อหน่วยและรักษาสถานะผู้นำในด้านการผลิตอันดับหนึ่งของโลกที่มากกว่าร้อยละ
10 กลยุทธ์ที่จะทำให้บรรลุเป้าหมายนี้ คือ การแสวงหาแหล่งวัตถุดิบใหม่ แผนงาน คือ
การสร้างโรงงานน้ำยางข้นขนาดเล็ก จำนวน 5 โรงงาน
โดยร่วมทุนกับเจ้าของสวนยางพาราหรือนักลงทุนในพื้นที่
ในการเข้าไปตั้งโรงงานผลิตในแหล่งวัตถุดิบ เพื่อช่วยลดค่าใช้จ่ายขนส่ง และได้วัตถุดิบที่มีคุณภาพดี
โดยบริษัทจะเป็นผู้รับซื้อน้ำยางข้นที่ผลิตได้ทั้งหมด ในปี 2544
บริษัทฯได้ลงทุนซื้อโรงงานน้ำยางข้นขนาดเล็ก 1 โรงงานในจังหวัดจันทบุรี ในปี 2545
ได้เริ่มดำเนินการผลิตของโรงงานขนาดเล็กอีก 1 โรงงานในจังหวัดหนองคาย
นอกจากมีแผนสร้างโรงงานขนาดเล็กแล้ว บริษัทฯ ยังมีแผนสร้างโรงงานขนาดกลางเพิ่ม โดยในปี
2546 จะเริ่มดำเนินการผลิตของโรงงานขนาดกลาง 1 โรงงานในจังหวัดชุมพร ประโยชน์ที่ได้รับ
คือ การเพิ่มปริมาณการผลิตและการขายน้ำยางข้นและการเพิ่มอัตราการใช้กำลังการผลิต

2. วัตถุประสงค์เพิ่มศักยภาพในการทำกำไร โดยมีเป้าหมาย คือ
เพิ่มสัดส่วนรายได้ของผลิตภัณฑ์จากยางให้เป็นร้อยละ 50 ของโครงสร้างรายได้รวม (ร้อยละ 21
ในปี 2545) เนื่องจากมีอัตราการทำกำไรสูงกว่าน้ำยางข้น กลยุทธ์ที่ใช้ คือ
ขยายการลงทุนในโครงการผลิตภัณฑ์จากยาง โดยเพิ่มกำลังการผลิตเส้นด้ายยางยืดอีกร้อยละ 100
แผนงานดังกล่าวดำเนินการเสร็จเรียบร้อยแล้วในช่วงไตรมาส 4 ปี 2545 คาดว่า ในปี 2546
โครงสร้างรายได้ของกลุ่มจะมีการกระจายความเสี่ยงและเพิ่มความสามารถในการทำกำไรมากขึ้น